Vanna

Vanna, eller Vannøya (nordsamisk: Várdnasuolu) er en øy som ligger lengst nord og ut mot storhavet i Karlsøy kommune i Troms og Finnmark. Navnet Vanna kommer fra norrønt Varna som betyr "den som gir vern» og viser til hvordan øya med si plassering ute i storhavet gir ly for øyene og boplassene på innersida. Navnet har derfor ingenting med elementet vatn/vann å gjøre. Den nyere forma Vannøya stammer fra ei mistolking i gamle kart der øya blei oppført som Vandøen. 

Øya har et areal på  og er kommunens nest største og Norges 18. største øy. Vanna er skilt fra Reinøya og Ringvassøya av det 5–6 km brede Vannsundet. Det er foreslått å bygge en undersjøisk veiforbindelse mellom Reinøya, Karlsøya og Vannøya.

Det går ferge mellom Skåningsbukt på Vannøya og Hansnes på Ringvassøya, og er en del av fylkesvei 863. Fergen til Vannøya tar ca. 40 minutter og det er 7 mil fra Tromsø til Hansnes.

Natur, kultur og næringsliv
Hovednæringen på Vannøya er fiske, og det ligger flere fiskebruk på øya. I mindre grad drives det med sau, gris og rein. Vannøyas kirke ligger på vestsiden av øya; Sengskroken kapell ble bygd i 1962 (innviet 02.09.62) og restaurert 1981/1986. Kapellet er en langkirke i tre med plass til 225 mennesker. Hamre Stadion ligger rett sør for kirken. Vannøya har et rikt naturliv og gode muligheter for fiske både på hav og i vassdrag (Skipsfjordelva og Vannareidvassdraget). Av dyreliv fins det f.eks mengder av sjøfugl, havørn, rype, hare og en og annen hval. Vannøya har i de senere år fått en stor elgstamme, som i hovedsak holder til på den sørlige delen av øya. I 2008 var første året med elgjakt, 5 dyr ble felt. Elgstammen på den sørlige delen av øya er så stor at den ofte beiter i hager for å dekke sitt næringsbehov om vinteren. Det er bygget en vindkraftpark med Norges hittil største vindturbiner med totalt 18 stykker. Fakken vindpark er lokalisert på Fakken, mellom Vannvåg og Kristoffervalen. Torsvåg fyr ligger ytterst nordvest på øya.

Tettsteder og bygder
Kristoffervalen og Vannavalen
Vannavalen og Kristoffervalen ligger på nordøstsida av Vannøya. Her er det havn, fiskebruk og et av Europas største klippfisktørkeri. Det ligger også et ungdomshus og mange fine natur og kulturstier. Dronning Sonja åpnet i 2012 en kultursti som strekker seg fra bydehuset over til Hamre på Vannareid.

Vannvåg
Vannvåg ligger på sørøstsida av Vannøya. Her er det havn og fiskebruk. Grunnskole med oppvekstsenter  for den østlige del av Vanna (52 elever 2011/2012). Det er svømmehall, alpinbakke, post og handel. Vannvåg har også anløp av hurtigbåten mellom Tromsø og Skjervøy.

Lanesøyra
Lanesøyra ligger på sørsiden av Vannøya. Her ligger et ungdomshus og mange, merkede natur- og kulturstier. Løypenettet starter på Lanes, ved Ungdomshuset til Bygdelaget Ørheim og i Sjåvika. Det er merket løype fra Lanesøyra til Skarbruna og Skipsfjorden.

Vannareid
Vannareid ligger på vestsida av Vannøya. Her er det grunnskole med oppvekstsenter for den vestlige del av Vannøya (ca. 38 elever 2012/2013 i skolen). Det er post og handel.

Burøysund
Burøysund ligger nordøstsida av Vannøya. Dette har vært et svært aktivt fiskevær, men fiskebruket ble nedlagt i 2003. Her ligger Burøysund bygdemuseum.

 Kvitnes
Kvitnes ligger helt sydøst på Vannøya, og var en av tre fiskevær med kirkested på Vannøya i senmiddelderen.

Torsvåg
Torsvåg ligger ytterst, på nordvestsida av Vannøya. Fiskeværet Torsvåg har vært svært aktivt i mange hundre år og har også vært et viktig kirkested.  I dag danner moloer på begge sider av holmen Kåja en lun havn. På Kåja ligger et av Vannøyas fiskebruk, “Torsvågbruket” og på toppen av Kåja er Torsvåg fyr.

Naturstier/løyper:
 I Vannvåger det lysløype og skitrekk om vinteren.
 I Vannavalen er det en kyststi som ble åpnet av Dronning Sonja i 2012
 Det er gode merkede natur- og kulturstier på Vannøya. De finnes i Vannavalen, på Lanesøyra, og på vestre Vannøya.

Referanser

Eksterne lenker
 Håvard Dahl Brattrein: Bygdebok for Karlsøy og Helgøy
 Torsvåg fyr
 Karlsøy kommune
 Satellittbilde over Vanna
 

Øyer i Karlsøy